L 150/8 Jurnalul Oficial al Uniunii Europene 13.6.2009 DECIZIA CONSILIULUI din 6 mai 2009 de acordare de asistență financiară comunitară pe termen mediu României (2009/459/CE) CONSILIUL UNIUNII EUROPENE, având în vedere Tratatul de instituire a Comunității Europene, având în vedere Regulamentul (CE) nr. 332/2002 al Consiliului din 18 februarie 2002 de înființare a unui mecanism de asistență financiară pe termen mediu pentru balanţele de plăți ale statelor membre (!), în special articolul 3 alineatul (2), având în vedere propunerea Comisiei formulată după consultarea Comitetului economic și financiar (CEF), întrucât: (1) Prin Decizia 2009/458/CE () Consiliul a decis să acorde asistență reciprocă României. (2) În ciuda îmbunătățirii preconizate a contului curent, nevoile financiare externe ale României până în primul trimestru din 2011 au fost estimate în martie 2009 de Comisie, de Fondul Monetar Internaţional (FMI) și de autoritățile române la 20 de miliarde EUR; din cauza evoluțiilor recente de pe piața financiară, contul de capital și financiar s-ar putea deteriora în mod semni- ficativ. (3) Este oportun să se acorde României sprijin comunitar de până la 5 miliarde EUR în cadrul mecanismului de asistență financiară pe termen mediu pentru balanțele de plăți ale statelor membre, instituit prin Regulamentul (CE) nr. 332/2002. Asistenţa respectivă ar trebui acordată împreună cu un împrumut din partea FMI, în valoare de 11,443 miliarde DST (aproximativ 12,95 miliarde EUR) în cadrul unui acord stand-by care se preconizează că va fi aprobat la 6 mai 2009. Banca Mondială a acceptat, de asemenea, să acorde României un împrumut de 1 miliard EUR, în timp ce Banca Europeană de Investiţii (BEI) şși Banca Europeană pentru Reconstrucție şși Dezvoltare (BERD) vor furniza un sprijin suplimentar total de 1 miliard EUR. (4) Asistenţa comunitară ar trebui să fie gestionată de către Comisie.  Condițiile particulare privind politicile economice convenite cu autoritățile române după consultarea CEF ar trebui să fie consemnate într-un memorandum de înțelegere. Condițiile financiare detaliate ar trebui să fie stabilite de Comisie în acordul de împrumut. () JO L 53, 23.2.2002, p. 1. () A se vedea pagina 6 din prezentul Jurnal Oficial. (5) Comisia ar trebui să verifice, la intervale regulate, prin intermediul misiunilor şi al raportărilor regulate ale auto- rităților române, dacă sunt îndeplinite condițiile privind politicile economice aferente asistenței. (6) Pe tot parcursul punerii în aplicare a programului, Comisia va furniza avize suplimentare privind politicile, precum şi asistență tehnică în domenii specifice. (7) Fără a aduce atingere articolului 27 din Protocolul privind Statutul Sistemului European al Băncilor Centrale și al Băncii Centrale Europene, Curtea de Conturi Europeană are dreptul de a efectua controalele sau auditurile financiare pe care le consideră necesare în cadrul gestionării asistenței în cauză. Comisia, inclusiv Oficiul European de Luptă Antifraudă, are dreptul de a trimite propriii funcționari sau reprezentanți legali auto- rizaţi pentru a efectua controalele sau auditurile tehnice sau financiare pe care le consideră necesare în cadrul gestionării asistenței financiare comunitare pe termen mediu. (83) Independent de durata şi de cadrul programului de asistență, Comisia va continua, aplicând procedurile relevante existente, inclusiv mecanismul de cooperare şi verificare, să monitorizeze progresele în domeniile care contribuie la transparența şi eficiența cheltuielilor publice, in special în domeniul justiției și al punerii în aplicare a fondurilor structurale, pentru a facilita consolidarea de către România a impactului asistenței comunitare. (9) Este necesar să se acorde asistență în vederea sprijinirii sustenabilității balanței de plăţi în România, sprijinul contribuind astfel la punerea în aplicare cu succes a programului guvernamental de politici economice, ADOPTĂ PREZENTA DECIZIE: Articolul 1 (1) Comunitatea pune la dispoziția României un împrumut pe termen mediu în valoare de maximum 5 miliarde EUR, cu o scadență medie de maximum şapte ani. (2) Asistenţa financiară comunitară se pune la dispoziție timp de trei ani începând cu ziua următoare datei la care prezenta decizie produce efecte.